Elorriaga (Gasteiz)

Elorriaga, Gasteizko udalerria osatzen duten herrietako bat da. Salburuko auzo berriaren ertzean, Iruñerako errepidean, dago kokatuta.

 Historia 
Elorriaga toponimoa Becerro Galicano kodexean aipatzen da IX. mendeko datazioarekin: helhorriga (?) (871). Gero, kodex berean, berriro ere aipatzen da 1025. urteko datazioarekin, Donemiliagako goldean: Elhorriaga.

Gasteizko ermandadeko herria zen Elorriaga; kontseilu bakarra osatzen zuen, Arkauti herriarekin batera. Bertan biltzen ziren, 1332. urtetik aurrera, Elorriagako Kapareak izeneko handiki arabarrak.

Horregatik, historikoki erreferentzia bat izan da Gasteizko udalerriaren menpeko herri guztientzat: Elorriagan dago, gaur egun ere, Elorriagako Batzarreko Kapareen biltzar etxea; herrixka horietako guztietako Hijosdalgos de la Junta de Elorriaga historikoaren biltzar etxea, alegia.

1870ean batu zen Gasteizera.

2020an herriko zentro sozial berria zabaldu zuten.

 Demografia 

 Kultura 
 Hizkuntza 
Elorriagako hizkuntza nagusia gaztelania da, XVIII. mendearen erdialdean euskara galdu zenetik.

 Ondasun nabarmenak 
Aipagarria da herriko San Petri eliza. Portadan XIV. mendeko arkuak ditu, nahiz eta eraikinaren zati handiena XVI. mendekoa den. Barruan XVII. mendeko erretaula bat du.

 Argazki galeria 

 Ikus, gainera 
 Elorriaga (Deba)

 Erreferentziak 

 Kanpo estekak 

 Gasteizko udalaren web orria: https://www.vitoria-gasteiz.org/wb021/was/contenidoAction.do?lang=eu&locale=eu&idioma=eu&uid=u_4e9996a6_163d3559d75__7f44

Kategoria:Arabako lehengo udalerriak
Kategoria:Gasteizko herriak
Kategoria:Ekialdeko Nekazaritza Eremua (Gasteiz)
Kategoria:Gasteizko kontzejuak
Kategoria:Donemiliagako goldean aipatuak